פטרישיה רידי

**פטרישיה קולינס רידי** (באנגלית: **Patricia Collins Wrede**; נולדה ב-27 במרץ 1953) היא סופרת אמריקאית, הכותבת בעיקר ספרות פנטזיה. היא ידועה בשל הסדרה 'עלילות היער המכושף', סדרה לבני נוער, אשר הגיעה למספר 84 ברשימת מאה הספרים לנוער הטובים ביותר של NPR, רשת הרדיו הציבורית של ארצות הברית.

## ביוגרפיה
רידי סיימה תואר ראשון בביולוגיה במכללת קרלטון  במינסוטה בשנת 1974 ותואר שני מאוניברסיטת מינסוטה בארצות הברית בשנת 1977. היא סיימה לכתוב את הספר הראשון שלה בשנת 1978, תוך כדי עבודה כרואת חשבון ואנליסטית פיננסית. בינואר 1980, יחד עם פמלה דין , אמה בול, ויל שטרלי , סטיבן בראסט ונייט בקלין, הם ייסדו את ה"The Scribblies" , קבוצת סופרי פנטזיה אשר אליה השתייכה במשך חמש שנים. היא מכרה את הספר הראשון שלה להוצאת אייס , הוצאה המתמחה בספרי מדע בדיוני ופנטזיה, באפריל 1980 והוא פורסם ב־1982. בסתיו 1980, רידי פגשה את ליליאן סטיוארט קרל , אשר הפגישה אותה עם לויס מקמאסטר בוז'ולד. ב־1985, זמן קצר לפני שפורסם ספרה החמישי, היא הפכה לסופרת במשרה מלאה. היא חברה בעולם המשותף  של האנתולוגיה של ליבק .

פטרישיה וג'יימס רידי נישאו בשנת 1976; הם התגרשו ב-1991. היא צמחונית ומתגוררת במיניאפוליס עם שני חתולים.

## ספריה שתורגמו לעברית
### עלילות היער המכושף
סדרה זו עוקבת אחר הנסיכה סימורין כאשר היא הופכת להיות נסיכה של דרקון, מצילה את הדרקון, מתאהבת, ובסופו של דבר מצילה את היער המכושף. סימורין היא נסיכה המורדת במוסכמות ומסרבת לנהוג לפי תכתיבי המסורת כפי שעל לנסיכה לנהוג. הסדרה משווקת בדרך כלל לבני נוער. הספרים תורגמו על ידי תמר ביסטריצר ויצאו בהוצאת אופוס.
*עסקי דרקונים (1990. תרגום, 2006) - הנסיכה סימורין בורחת מהארמון מפני שהיא לא מעוניינת בחיים המשעממים של נסיכות או בשידוך שהוסדר לה על ידי הוריה. היא מגיעה למאורת דרקונים והופכת להיות הנסיכה החטופה של הדרקונית קאזול, ונאלצת להבריח ללא הרף את הנסיכים השונים שמתעקשים לנסות להציל אותה.
*חיפושי דרקונים (1991. תרגום, 2006) - מלך היער המכושף והנסיכה סימורין יוצאים בעקבות קאזול שנהייתה מלך הדרקונים, בניסיון לגלות לאן נעלמה ומי מנסה להשמיד את היער המכושף ולסכסך בין תושביו ובין הדרקונים.
*זימוני דרקונים (1993. תרגום, 2006) - מלכת היער המכושף סימורין יוצאת יחד עם חבריה למצוא את החרב הקסומה שנגנבה ממלך היער המכושף, לסכל את המזימה לגנוב את כל הקסם מהיער, ולהציל את המלך.
*דיבורי דרקונים (2003. תרגום, 2008) - הספר מסופר מנקודת המבט של בנה של סימורין, דייסטאר, לאחר שאימו נותנת לו את החרב הקסומה ומשלחת אותו אל היער המכושף. דייסטאר צריך למצוא את דרכו ביער ולגלות מיהו ומה יעודו. דיבורי דרקונים היה הספר הראשון שנכתב ופורסם, אך נחשב כאחרון בסדרה. מהדורות 1995 ו-2003 של דיבורי דרקונים שונות באופן משמעותי מן המהדורה המקורית משנת 1985, בעיקר כדי להפוך אותן ליותר עקביות עם העלילה של הספרים האחרים בסדרה.

## ספריה שלא תורגמו לעברית

### ליירה
ספרים אלו מתרחשים בעולם קסום בשם ליירה, בו אנשי צללים מנסים להפר את הקסם הטוב שבעולם. הספרים אינם קשורים אחד לשני בעלילותיהם ובדמויות המככבות בהם.
* קסם צללים (1982)
* בת המכשפות (1983)
* הנבל של איימאך טייסל (1985)
* נתפס בקריסטל (1987)
* טבעת העורב (1994)

### קייט וססיליה
סדרה המסופרת בגוף ראשון על ידי בנות הדודות קייט וססיליה, אשר חולקות את הרפתקאותיהן בקסם ובחברה הגבוהה. הספרים יוצאי דופן בכך שהם כתובים כרומן מכתבים בין הדמויות. נכתבה בשיתוף עם קרוליין סטיברמר .
* כישוף וססיליה, או קדירת השוקולד המכושפת (1988)
* הסיור הגדול, או סמלי המלוכה הגנובים (2004)
* הקוסם שנאבד, או עשר שנים מאוחר יותר (2006)

### מיירלון
מיירלון הוא קוסם ג'נטלמן עם כישרונות יוצאי דופן, וקים היא בת חסותו. יחד, הם מסכלים מזימות ומסתבכים בצרות. הסיפורים מתרחשים בערך בשנת 1823, בתקופת הריג'נסי.
* מיירלרון הקוסם (1991)
* הגנת הקוסם (1997)

### קסם של הגבול
טרילוגיה המסופרת על ידי הנערה אפ רוטמר. הספר הראשון מכסה את ילדותה, כאשר יחד עם הוריה הם עוברים מערבה עד קצה הגבול האמריקאי המתרחב, ועד זמן קצר לאחר יום הולדתה השמונה-עשרה. הספרים הבאים עוסקים בעבודתה כחוקרת, מדענית וקוסמת מעבר לקצה הגבול.
* הילד השלוש עשרה (2009)
* מעבר לגדר הגדולה (2011)
* המערב הרחוק (2012)

### אחרים
* שבעת המגדלים (1984)
* שלגיה וורד אדום (1989)
* Book of Enchantments (1996)
* מלחמת הכוכבים, פרק I - איום הפנטום (1999)
* מלחמת הכוכבים, פרק 2 - מתקפת המשובטים (2002)
* מלחמת הכוכבים, פרק 3 - נקמת הסית (2005)
* רידי על כתיבה (2013)

## קישורים חיצוניים

* 

* ביבליוגרפיה  ב-SciFan
* תקצירים וביקורות על ספרות הפנטזיה

## הערות שוליים

קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:בוגרי אוניברסיטת מינסוטה
קטגוריה:סופרים כותבי אנגלית
קטגוריה:סופרות כותבות אנגלית
קטגוריה:בוגרות אוניברסיטת מינסוטה
קטגוריה:בוגרות מכללת קרלטון
קטגוריה:בוגרי מכללת קרלטון
קטגוריה:אמריקאיות שנולדו ב-1953
קטגוריה:אמריקאים שנולדו ב-1953